4000 लाउड-स्पीकर वाली मस्जिद!\nजेद्दा के 

अरब न्यूज़ अख़बार का कहना है कि मक्का की मस्जिद अल हराम में और उसके आसपास करीब 4,000 लाउड-स्पीकर लगाए गए हैं, इसका मतलब ये हुआ कि रमज़ान और हज के दौरान श्रद्धालु "सबसे बढ़िया" आवाज़ सुन सकेंगे.

मस्जिद के संचालन निदेशक फ़ारस अल-सादी के मुताबिक लाउड-स्पीकर की आवाज़ नौ किलोमीटर दूर तक सुनी जा सकती है और इस पर हवा का असर नहीं पड़ता यानी "ख़राब मौसम में भी आवाज़ बिलकुल साफ़ सुनाई देगी.".

इसके अलावा मक्का के घंटाघर पर हरी और सफ़ेद रोशनी लगाई गई है ताकि लोगों को नमाज़ के वक़्त का पता लग सके.

अरब न्यूज़ के मुताबिक 601 मीटर ऊंचा अबराज अल-बैत घंटाघर दुनिया में तीसरी सबसे ऊंची इमारत है जो किसी अन्य इमारत से जुड़ी हुई नहीं है. इसकी रोशनी 30 किलोमीटर दूर तक देखी जा सकती है जिससे उन लोगों को मदद मिलती है "जिन्हें सुनने में दिक्कत होती है."

रमज़ान के दौरान मक्का में पंद्रह लाख लोग आते हैं. अक्तूबर में हज के दौरान आने वाले लोगों की संख्या और बढ़ने की संभावना है.



(बीबीसी मॉनिटरिंग दुनिया भर के टीवी, रेडियो, वेब और प्रिंट माध्यमों में प्रकाशित होने वाली ख़बरों पर रिपोर्टिंग और विश्लेषण करता है. आप बीबीसी मॉनिटरिंग की खबरें 

ट्विटर और 

फ़ेसबुक पर भी पढ़ सकते हैं.)

(बीबीसी हिंदी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\n\ntl;डॉ:
इस्लाम के सबसे पवित्र स्थल मक्का में एक बहुत बड़ा साउंड सिस्टम लगाया गया है ताकि प्रार्थना करने वाले लोग मीलों दूर भी अज़ान की आवाज़ सुन सकें. अरब न्यूज़ अख़बार ने ये ख़बर दी है.